cyanic-selkie/wikianc huggingface dataset:
อีวานเกเลียน มหาสงครามวันพิพากษา
แรงบันดาลใจ
อีวานเกเลียน ตลอดเรื่องอัดแน่นไปด้วยการอ้างถึงหลักการต่างๆ ทั้งทางชีววิทยา การทหาร ศาสนา และจิตวิทยา ซึ่งเป็นการเดินตามแนวทางของการ์ตูนแอนิเมชันรุ่นพี่อีกหลายเรื่อง ตัวอย่างเช่น เรือรบอวกาศยามาโตะ ฮิเดอากิ อันโน นักเขียนของเรื่อง ได้แรงบันดาลใจหลายอย่างจากซิกมุนด์ ฟรอยด์ (Sigmund Freud) นักจิตวิทยาผู้ยิ่งใหญ่ชาวออสเตรีย ทั้งจากประโยคที่ฟรอยด์เคยพูด ทฤษฎีจิตวิทยาเชิงวิเคราะห์ของฟรอยด์ เช่นเดียวกับ หลักการทางศาสนาและชีววิทยาที่อันโนะมักนำมาใช้เพื่อสื่อความหมายต่างๆ ในการ์ตูนของเขา ด้วยเหตุผลข้างนี้ ทำให้อันโนะมักถูกวิจารณ์ว่าเป็นพวกชอบขโมยความคิด หรือก็แค่งานที่มาจากความคิดของทีมงานเท่านั้น
เทววิทยา
สัญลักษณ์เชิงศาสนาที่ถูกใช้ใน อีวานเกเลียน ส่วนใหญ่นั้น ได้แรงบันดาลใจมาจากจูเดโอ-คริสเตียน หรือความเชื่อในศาสนาคริสต์ที่มารากฐานมาจากศาสนายิว สัญลักษณ์ศาสนาดังกล่าวถูกนำมาจากหลายศาสนา ได้แก่ ศาสนายิว ศาสนาคริสต์ นอซทิสซึม (ลัทธิเหตุผล) และ กับบะลาห์ (Kabbalah: ศาสตร์เร้นลับของชาวยิว)
ทสึรุมะคิ คะสุยะ ผู้ช่วยผู้กำกับ กล่าวว่า ในตอนแรก การ์ตูนเรื่องนี้ใช้สัญลักษณ์ทางศาสนาคริสต์แค่เพื่อให้แตกต่างจากการ์ตูนหุ่นยนต์สู้กันเรื่องอื่นๆ และไม่มีความหมายอะไรมากกว่านั้น แต่การใช้สัญลักษณ์นี้โดยผู้ที่ไม่รู้ความหมายก็กลับการเป็นจุดอ่อนได้เหมือนกัน
ปฏิบัติการแทร็กทาเบิล
ปฏิบัติการแทร็กทาเบิล เป็นการโจมตีครั้งสุดท้ายที่ถูกดำเนินการโดยทหารแคนาดาและโปแลนด์ ซึ่งได้รับการสนับสนุนโดนกองทัพน้อยรถถังบริติซ ในช่วงยุทธการที่นอร์ม็องดีในสงครามโลกครั้งที่สอง ปฏิบัติการครั้งนี้เพื่อการเข้ายึดครองเมืองฟาเลส์ที่มีความสำคัญทางด้านยุทธศาสตร์ของฝรั่งเศส และเมืองขนาดเล็กอย่าง Trun และ Chambois ปฏิบัติการครั้งนี้ถูกดำเนินการโดยกองทัพบกแคนาดาที่หนึ่งพร้อมกับกองพลยานเกราะโปแลนด์ที่ 1 (พลจัตวา Stanisław Maczek) และกองทัพน้อยยานเกราะบริติซเข้าปะทะกับกองทัพกลุ่มบีของกองทัพเยอรมันตะวันตก(เวสต์เทียร์) ในสิ่งที่กลายเป็นการโอบล้อมบนแนวรบด้านตะวันตกที่ใหญ่ที่สุดในช่วงสงครามโลกครั้งที่สอง แม้ว่าจะเริ่มต้นอย่างล่าช้าและได้รับชัยชนะที่จำกัดจากทางตอนเหนือของฟาเลส์ ด้วยกลยุทธ์ใหม่โดยกองพลยานเกราะโปแลนด์ที่ 1 ในช่วงการผลักดันจาก Chambois ซึ่งทำให้ช่องว่างฟาเลส์จะสามารถปิดได้เพียงบางส่วนในวันที่ 19 สิงหาคม ค.ศ. 1944 ทำให้สามารถดักจับทหารเยอรมันได้ราว 150,000 นายไว้ในฟาเลส์พ็อกเก็ต
แม้ว่าช่องว่างฟาเลส์จะแคบลงเหลือเพียงระยะหลายร้อยเมตร/หลา อันเป็นผลมาจากการโจมตีและการโจมตีตอบโต้กลับในระหว่างกลุ่มรบของกองพลยานเกราะโปแลนด์ที่ 1 และกองพลน้อยยานเกราะเอ็สเอ็สที่ 2 บนเนินเขา 262 (ภูเขาโอเมล) ช่องว่างจึงไม่ได้ถูกปิดอย่างรวดเร็วและทหารเยอรมันจำนวนหลายพันกว่านายสามารถหนีออกมาได้ด้วยการวิ่งบนทางเท้า ในช่วงสองวันของการสู้รบที่เกีอบจะต่อเนื่อง กองกำลังโปแลนด์ได้รับการสนับด้วยการระดมยิงปืนใหญ่ สามารถยับยั้งการโจมตีตอบโต้กลับโดยกองพลทั้งเจ็ดของเยอรมันในการสู้รบด้วยมือเปล่า เมื่อวันที่ 21 สิงหาคม ส่วนหนึ่งของกองทัพบกแคนาดาที่หนึ่งได้เข้าช่วยเหลือต่อทหารโปแลนด์ที่รอดชีวิตและปิดผลึกวงล้อมฟาเลส์ด้วยการสมทบกับกองทัพสหรัฐที่สาม ดังนั้นจึงได้นำไปสู่การยอมจำนนและการเข้าจับกุมหน่วยทหารที่เหลือรอดของกองทัพเยอรมันที่ 7 ในวงล้อม
ไม้ที
ไม้ที (T-square) เป็นเครื่องมือ อุปกรณ์สำหรับการเขียนแบบ ที่ใช้เป็นไกด์ในการเขียนเส้นแนวนอนบนโต๊ะเขียนแบบ ใช้โดยดราฟต์แมน และยังใช้เป็นไกด์ให้กับสามเหลี่ยมที่เขียนเส้นแนวตั้ง ชื่อของ ไม้ที มาจากรูปร่างของมันที่มีรูปเป็นตัว T|ที โดยมากมีขนาดความยาว 18", 24", 30", 36" และ 42"
นอกจากนี้ยังใช้วัดและตัดดรายวอลล์ ซึ่งโดยมาก ไม้ที ที่ใช้กับงานประเภทนี้จะทำจากอะลูมิเนียม มีความยาว 48 นิ้ว (1,220 มม.)
ซูเปอร์ลีกกรีซ
ซูเปอร์ลีกกรีซ (Superleague Greece) เป็นลีกฟุตบอลสูงสุดของประเทศกรีซ ก่อตั้งในปี ค.ศ. 1927
กฎหมายแรงงานไทย
กฎหมายแรงงานของประเทศไทยอยู่ภายใต้กรอบพระราชบัญญัติและพระราชกฤษฎีกาหลายฉบับ กฎหมายหลักได้แก่ พระราชบัญญัติคุ้มครองแรงงาน พ.ศ. 2541 และส่วนใหญ่อยู่ภายใต้การกำกับของกระทรวงแรงงาน กรอบกฎหมายส่วนใหญ่ได้รับการพัฒนาในช่วงกลางถึงปลายคริสต์ศตวรรษที่ 20 พร้อมกับที่เศรษฐกิจไทยมีการขยายตัวอย่างรวดเร็วเริ่มตั้งแต่ช่วงสงครามเย็น
แม้กฎหมายคุ้มครองสิทธิในการสมาคมและจัดระเบียบเพื่อต่อรองร่วมกันของผู้ใช้แรงงาน และอนุญาตให้ผู้ใช้แรงงานตั้งสหภาพแรงงานได้ แต่ในทางปฏิบัติ การคุ้มครองดังกล่าวไม่เพียงพอ ทำให้เกิดระบบสหภาพแรงงานที่อ่อนแอโดยทั่วไป กฎหมายยังคุ้มครองเฉพาะผู้ใช้แรงงานในภาคแรงงานอย่างเป็นทางการเท่านั้น และบ่อยครั้งไม่ครอบคลุมถึงประชากรคนงานเข้าเมืองขนาดใหญ่ของประเทศ ซึ่งมีจำนวนมากที่ได้รับว่าจ้างโดยไม่ชอบด้วยกฎหมาย วัตรทาสสมัยใหม่ (modern slavery) ในบางอุตสาหกรรมของประเทศกลายเป็นเป้าสนใจของนานาประเทศในคริสต์ทศวรรษ 2010
งานต้องห้ามแก่คนต่างด้าว
รัฐบาลชาตินิยมจอมพล ป. พิบูลสงครามในคริสต์ทศวรรษ 1940 ออกกฎหมายสงวนบางอาชีพให้เฉพาะแก่บุคคลสัญชาติไทย
ก่อนวันที่ 1 กรกฎาคม 2561 คนต่างด้าวไม่ได้รับอนุญาตให้ทำงานในอาชีพต่อไปนี้ ปัจจุบันรายการดังกล่าวอยู่ระหว่างการแก้ไข โดยมี 12 อาชีพที่เดิมสงวนไว้แก่บุคคลสัญชาติไทยจะเปิดให้แก่คนต่างด้าว
การจำกัดแรงงานต่างด้าว
วันที่ 1 กรกฎาคม 2561 กฎหมายแรงงานฉบับใหม่จะมีผลใช้บังคับ โดยจำกัดจำนวนพนักงานต่างด้าวในธุรกิจซึ่งดำเนินการในประเทศไทย โดยสูงสุดไม่เกินร้อยละ 20 ของกำลังแรงงานในภาคอุตสาหกรรมและบริการ ผู้ประกอบธุรกิจคัดค้านกฎหมายดังกล่าว โดยเฉพาะอย่างยิ่งวิสาหกิจขนาดกลางและขนาดย่อม ซึ่งจะกระทบต่อการจ้างแรงงานเข้าเมือง
6 จี (เครือข่าย)
6 จี (6G) เป็นเครือข่ายเทคโนโลยีการสื่อสารไร้สายมาตรฐานรุ่นที่หก ที่รองรับเครือข่ายข้อมูลเซลลูลาร์ เป็นระบบที่สืบต่อตามแผนของ 5G และมีแนวโน้มที่จะเร็วขึ้นอย่างมากที่ความเร็ว ~95 Gb/s เช่นเดียวกับรุ่นก่อน ๆ เครือข่าย 6G จะเป็นเครือข่ายเซลลูลาร์บรอดแบนด์ซึ่งพื้นที่ให้บริการแบ่งออกเป็นพื้นที่ทางภูมิศาสตร์ขนาดเล็กที่เรียกว่า เซลล์ หลายบริษัท เช่น Nokia, Samsung, LG ได้แสดงความสนใจใน 6G มีรายงานว่า จีน, เกาหลีใต้ และ ญี่ปุ่น มีความสนใจเช่นกัน 6G มีแนวโน้มที่จะวางจำหน่ายในเชิงพาณิชย์ในช่วงทศวรรษ 2030
วิกิสนเทศ
ประวัติการพัฒนา
วิกิสนเทศเปิดตัวเมื่อวันที่ 30 ตุลาคม พ.ศ. 2555 และเป็นโครงการใหม่ของมูลนิธิวิกิมีเดียโครงการแรกนับแต่ พ.ศ. 2549
โครงการได้รับการสนับสนุนด้วยเงินบริจาคจาก Allen Institute for Artificial Intelligence, Gordon and Betty Moore Foundation, และกูเกิล รวมทั้งสิ้น 1.3 ล้านยูโร การพัฒนาในระยะแรกกำกับดูแลโดย Wikimedia Deutschland และแบ่งออกเป็นสามระยะ
การดำเนินการระยะแรกได้เปิดตัวเมื่อ 30 ตุลาคม พ.ศ. 2555 โดยเปิดให้สร้าง item และใส่ข้อมูลพื้นฐาน a label—a name or title, aliases—alternative terms for the label, a description, and interlanguage links สำหรับบทความวิกิพีเดียในหัวข้อหนึ่ง แต่ละ item จะมีหมายเลขประจำตัวกำกับโดยมีตัวอักษร Q นำหน้า เช่น item สำหรับการเมืองคือ Q7163 วิธีการนี้ทำให้สามารถแปลข้อมูลเป็นภาษาต่าง ๆ ได้โดยไม่เอนเอียงไปยังภาษาใดภาษาหนึ่ง
ช่วงแรกนั้นวิกิสนเทศเป็นแหล่งรวมลิงก์ข้ามภาษาของวิกิพีเดีย โดยที่วิกิพีเดียยังไม่อาจเข้าถึงวิกิสนเทศได้โดยตรงและต้องมีชุดข้อมูลลิงก์ข้ามภาษาของตนเอง วันที่ 14 มกราคม พ.ศ. 2556 วิกิพีเดียภาษาฮังการีเป็นวิกิพีเดียภาษาแรกที่เริ่มให้ใช้ลิงก์ข้ามภาษาผ่านวิกิสนเทศ ความสามารถใหม่นี้ได้ขยายออกไปสู่วิกิพีเดียภาษาฮิบรูและภาษาอิตาเลียน ในวันที่ 30 มกราคม ต่อมาจึงขยายสู่วิกิพีเดียภาษาอังกฤษเมื่อวันที่ 13 กุมภาพันธ์ และจะขยายสู่ทุกภาษาในวันที่ 6 มีนาคม
การดำเนินการระยะที่สองได้เริ่มเมื่อ 4 กุมภาพันธ์ พ.ศ. 2556 โดยเริ่มนำ key-value pair มาเชื่อมโยงวิกิพีเดียและวิกิสนเทศเข้าด้วยกัน โดยค่าที่ใช้ได้ยังจำกัดอยู่เฉพาะข้อมูลสองชนิด คือ (items และภาพบนวิกิมีเดียคอมมอนส์) โดยข้อมูลประเภทอื่น เช่น พิกัดภูมิศาสตร์ วันที่ จะตามมาในภายหลัง วิกิพีเดียภาษาต่าง ๆ ยังไม่สามารถเข้าถึงข้อมูลเหล่านี้ที่เป็นส่วนของการพัฒนาระยะที่สองได้
เส้นเมริเดียนที่ 41 องศาตะวันตก
เส้นเมริเดียนที่ 41 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 41 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 139 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 41 องศาตะวันตกลากผ่านพื้นที่ดังนี้:
วัดหนองหอย (จังหวัดสงขลา)
วัดหนองหอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดขนุน อำเภอสิงหนคร จังหวัดสงขลา มีที่ดินตั้งวัดเนื้อที่ 5 ไร่ 2 งาน 43 ตารางวา
วัดหนองหอยตั้งวัดเมื่อ พ.ศ. 2420 สมัยพระบาทสมเด็จพระจุลจอมเกล้าเจ้าอยู่หัว ได้รับพระราชทานวิสุงคามสีมาเมื่อประมาณ พ.ศ. 2445 เขตวิสุงคามสีมา กว้าง 22 เมตร ยาว 28 เมตร ด้านการศึกษาได้จัดให้มีโรงเรียนวัดหนองหอยขึ้นในที่ดินวัด เมื่อวันที่ 24 มิถุนายน พ.ศ. 2466 โดยการอุปการะของหลวงพ่ออินทร์ จันทสโร เจ้าอาวาสวัดหนองหอย โดยเริมแรกใช้ศาลาการเปรียญวัดหนองหอยเป็นที่เล่าเรียน
อุโบสถมีฐานก่ออิฐถือปูน เดิมเป็นอุโบสถโถง ไม่มีฝาผนัง ครั้งเมื่อมีการบูรณะเมื่อ พ.ศ. 2477 จึงตีฝาไม้โดยรอบและเจาะช่องหน้าต่างเป็นบานพับเล็กหลังคา 2 ชั้น บริเวณหน้าบันอุโบสถตกแต่งด้วยลายปูนปั้นแสดงฝีมือช่างท้องถิ่นสงขลา เช่น รูปพระอินทร์ทรงช้างเอราวัณประกอบลายกระจังและลายพรรณพฤกษาและภาพพุทธประวัติตอนมหาภิเนษกรมณ์ มีเทวดามารองรับเท้าม้า ไม่แสดงภาพเจ้าชายสิทธัตถะ แต่แสดงเป็นภาพพระพุทธเจ้าประทับนั่งบนดอกบัว ซึ่งลอยอยู่สูงขึ้นไปเหนือรูปม้า ภายในอุโบสถประดิษฐานพระพุทธรูปหยกขาวศิลปะพม่า นอกจากนี้ยังมีเจดีย์ 8 องค์ รอบอุโบสถแทนใบเสมา
ชัมบาลา (ภาพยนตร์)
ชัมบาลา (Shambhala) เป็นภาพยนตร์ไทยที่ออกฉายในปี พ.ศ. 2555 กำกับโดยปัญจพงศ์ คงคาน้อย โดยเป็นเรื่องราวการเดินทางของพี่น้อง 2 คน ที่มีวิถีชีวิตแตกต่างกันสุดขั้ว ไม่ว่าจะเป็นหน้าตา อุปนิสัยใจคอ รสนิยมรวมไปถึงทัศนคติและมุมมองของชีวิต ที่ออกเดินทางโดยมีจุดมุ่งหมายอยู่ที่ดินแดนที่ชื่อว่า ชัมบาลา โดยมีความรักเป็นแรงบันดาลใจสำคัญ เพียงทว่าในการเดินทางครั้งนี้ นอกเหนือจากที่ต้องเผชิญกับหลากหลายเหตุการณ์ที่ไม่คาดคิด ท่ามกลางสภาพอากาศที่ไม่เป็นใจแล้ว ชีวิตของทั้งคู่กำลังจะเผชิญกับความเปลี่ยนแปลงไปตลอดกาล นำแสดงโดย อนันดา เอเวอริงแฮม ซันนี่ สุวรรณเมธานนท์ โอซา แวง นลินทิพย์ เพิ่มภัทรสกุล ธนากรณ์ คุ้มภัย และกำหนดเข้าฉายในวันที่ 23 สิงหาคม พ.ศ. 2555 ภาพยนตร์ทำรายได้ 18,458,366 บาท
เรื่องย่อ
วุฒิ ชายหนุ่มสุดเซอร์ผู้ที่ยึดมั่นในความรักมากกว่าสิ่งใด และพร้อมจะทำทุกอย่างเพื่อให้ น้ำ แฟนสาวผู้ที่ฝันว่าครั้งหนึ่งในชีวิต เธอจะเดินทางไปถึง ชัมบาลา ดินแดนที่ผู้คนเชื่อกันว่า เป็นประตูของโลกที่อยู่ในจุดที่ใกล้กับสวรรค์มากที่สุด แต่เมื่อร่างกายที่ไม่อำนวยเธอจึงยกความฝันนั้นให้แก่วุฒิ ไปเยือนชัมบาลาแทนเธอ วุฒิแบกความหวังของน้ำโดยหวังที่จะเติมเต็มความฝันครั้งสุดท้ายก่อนที่เธอจะจากโลกนี้ไป เดินทางสู่ชัมบาลา พร้อมกับ ทิน พี่ชายสุดกาก แถม ไม่กินเส้น ที่อาสาเดินทางไปเป็นเพื่อนถ่ายภาพ ช่วยเก็บหลักฐานการเยือนทิเบตของวุฒิ และ สักครั้งที่เขาทั้งคู่จะไปถึงชัมบาลา ทินเดินทางสู่ชัมบาลา พร้อมการแบกความหลังของความผิดหวังจาก เจน หญิงสาวที่เขารัก ฉากหน้าเขาเลือกที่จะเดินทางไปเยือนดินแดนแห่งนี้ เพียงเพื่อเป็นตัวป่วนน้องชาย แต่ส่วนลึกในใจ เขาไปเพื่อลืมบางอย่างในก้นบึ้งหัวใจของเขา
007 พยัคฆ์ร้ายฝ่าเวลามรณะ
007 พยัคฆ์ร้ายฝ่าเวลามรณะ (No Time to Die) เป็นภาพยนตร์แนวสายลับฉายในปี ค.ศ. 2021 เป็นภาพยนตร์เรื่องที่ยี่สิบห้าใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย แดเนียล เคร็ก เป็น เจมส์ บอนด์ สายลับเอ็มไอ6 ครั้งที่ห้าและครั้งสุดท้ายของเขา ภาพยนตร์กำกับโดย แครี โจจิ ฟูคูนากะ จากบทภาพยนตร์โดย นีล เพอร์วิส, รอเบิร์ต เวด, ฟูคูนากะและฟีบี วอลเลอร์-บริดจ์ นักแสดงชุดเดิมจากภาพยนตร์ก่อนหน้านี้ ได้แก่ เลอา แซดู, เบน วิชอว์, เนโอมี แฮร์ริส, เจฟฟรีย์ ไรต์, คริสทอฟ วัลซ์, รอรี คินเนียร์และเรล์ฟ ไฟนส์ กลับมารับบทเดิมอีกครั้ง พร้อมกับนักแสดงชุดใหม่ ได้แก่ รามี แมลิก, ลาชานา ลินช์, บิลลี แมกนิวส์เซน, อานา เด อาร์มาส, ดาวิด เดนชิกและดาลี เบนซาลาห์ ในภาพยนตร์ บอนด์ซึ่งออกจากเอ็มไอ6 ได้รับคำขอจากซีไอเอเพื่อช่วยเหลือนักวิทยาศาสตร์ที่ถูกลักพาตัว ซึ่งนำไปสู่การประลองกับคู่ต่อสู้ที่ทรงพลัง
007 พยัคฆ์ร้ายฝ่าเวลามรณะ ฉายรอบปฐมทัศน์โลกที่ รอยัลอัลเบิร์ตฮอลล์ ในลอนดอนเมื่อวันที่ 28 กันยายน ค.ศ. 2021 และฉายในโรงภาพยนตร์สหราชอาณาจักรเมื่อวันที่ 30 กันยายน ค.ศ. 2021 ภาพยนตร์ฉายในไทยวันที่ 7 ตุลาคม ค.ศ. 2021 และในสหรัฐวันที่ 8 ตุลาคม ค.ศ. 2021 หลังภาพยนตร์เลื่อนฉายอยู่หลายครั้ง เนื่องจากการออกจากโครงการของบอยล์และการระบาดทั่วของโควิด-19 ภาพยนตร์ได้รับการตอบรับที่ดีจากนักวิจารณ์ โดยชมว่าเป็นตอบจบที่เหมาะสมกับช่วงเวลาที่เคร็กแสดงเป็นบอนด์ ภาพยนตร์ทำเงินมากกว่า 774 ล้านดอลลาร์สหรัฐทั่วโลก ทำให้เป็นภาพยนตร์ที่ทำเงินสูงสุดอันดับที่สี่ในปี ค.ศ. 2021
โครงเรื่อง
แมดเดอลิน สวอนน์ในวัยเด็กพบเห็นแม่ของเธอถูกฆ่าโดยชายสวมหน้ากากนามลูทซิเฟอร์ ซาฟิน หลังเขาบุกมาที่บ้านเพื่อสังหารมิสเตอร์ไวต์ พ่อของเธอ แมดเดอลินหลบหนีซาฟินไปที่ทะเลสาบน้ำแข็งหลังยิงเขาแต่พลาดตกลงไปในทะเลสาบ แต่ซาฟินช่วยชีวิตเธอไว้
หลังจับกุมเอิร์นส์ สตาฟโร โบลเฟลด์ เจมส์ บอนด์ไปพักผ่อนที่เมืองมาเตรากับแมดเดอลิน ที่นั่นบอนด์ถูกมือสังหารของสเปกเตอร์ซุ่มโจมตีขณะไปเยี่ยมหลุมศพของเวสเปอร์ ลินด์ แม้บอนด์กับแมดเดอลินจะหนีรอดไปได้ แต่บอนด์เชื่อว่าตนถูกแมดเดอลินหักหลังตัดสินใจเลิกกับเธอ
ห้าปีต่อมา วัลโด โอบรูเชฟ นักวิทยาศาสตร์ถูกลักพาตัวจากห้องปฏิบัติการของ MI6 M เปิดเผยว่าโอบรูเชฟทำงานในโครงการ "เฮราคลีส" ซึ่งพัฒนาอาวุธชีวภาพอันเป็นนาโนบอตที่แพร่เชื้อคล้ายไวรัส หากแต่สามารถปรับแต่งได้ตามดีเอ็นเอของบุคคล ส่งผลให้มันเป็นอันตรายเฉพาะกับเป้าหมาย ด้านบอนด์ที่ใช้ชีวิตอยู่เงียบ ๆ ในจาเมกาได้รับการติดต่อจากฟีลิกซ์ ไลเทอร์ เพื่อนเก่า และโลแกน แอช เจ้าหน้าที่ CIA ไลเทอร์ขอให้บอนด์ตามหาโอบรูเชฟแต่บอนด์ปฏิเสธ เย็นวันเดียวกันบอนด์พบกับโนมี สายลับ MI6 ที่รับตำแหน่ง 007 ต่อจากเขา หลังทราบข้อมูลเกี่ยวกับโครงการเฮราคลีสจากโนมี บอนด์ตกลงที่จะช่วยไลเทอร์
วิกิพีเดียภาษาลีกูเรีย
วิกิพีเดียภาษาลีกูเรีย เป็นสารานุกรมวิกิพีเดียที่จัดทำขึ้นในภาษาลีกูเรีย ปัจจุบันวิกิพีเดียภาษาลีกูเรียมีบทความมากกว่า 3,000 บทความ (2559)
007 พยัคฆ์ร้ายฝ่าเวลามรณะ
โครงเรื่อง
บอนด์ไปที่คิวบาและพบกับพาโลมา สายลับ CIA ที่ทำงานกับไลเทอร์ ทั้งสองลอบเข้าไปหาตัวโอบรูเชฟในงานเลี้ยงวันเกิดโบลเฟลด์ที่จัดโดยสมาชิกสเปกเตอร์ โบลเฟลด์ซึ่งถูกคุมขังอยู่ในลอนดอนสั่งการผ่านดวงตาเทียมให้ฆ่าบอนด์ด้วยนาโนบอต แต่นาโนบอตนั้นกลับฆ่าสมาชิกสเปกเตอร์ทั้งหมดแทน เนื่องจากโอบรูเชฟตั้งคำสั่งตามที่ซาฟินบอก บอนด์พบตัวโอบรูเชฟแล้วพาไปหาไลเทอร์และแอช แต่แอชซึ่งเป็นสายลับสองหน้าทำงานให้ซาฟินฆ่าไลเทอร์และหนีไปพร้อมโอบรูเชฟ
Q พบว่าซาฟินอยู่ที่ฐานบนเกาะระหว่างญี่ปุ่นและรัสเซีย บอนด์และโนมีจึงลอบเข้าไปที่นั่นและพบว่าซาฟินใช้ที่นี่เป็นโรงงานผลิตนาโนบอตโดยมีแผนจะใช้มันฆ่าผู้คนนับล้านเพื่อสร้างโลกใหม่ โนมีฆ่าโอบรูเชฟ ส่วนบอนด์ช่วยแมดเดอลินกับมาทิลเดอก่อนจะให้ทั้งสองหนีออกจากเกาะพร้อมโนมี ส่วนตนจะอยู่เปิดประตูกันระเบิดของโรงงานแล้วให้ M สั่งยิงมิสไซล์เพื่อทำลายโรงงานทั้งหมด
บอนด์ฆ่าคนของซาฟินจำนวนมากก่อนสู้กับซาฟิน แต่ถูกซาฟินปล่อยนาโนบอตที่ตั้งคำสั่งให้ฆ่าแมดเดอลินและมาทิลเดอใส่ บอนด์ฆ่าซาฟินก่อนจะไปเปิดประตูและสั่งให้ M ยิงมิสไซล์ บอนด์ใช้วิทยุบอกลาแมดเดอลินเป็นครั้งสุดท้าย ส่วนแมดเดอลินบอกบอนด์ว่ามาทิลเดอเป็นลูกของเขา ก่อนมิสไซล์จะระเบิดทำลายโรงงานและคร่าชีวิตบอนด์
หลังเรื่องทั้งหมดจบลง M มันนีเพนนี Q แทนเนอร์ และโนมีร่วมกันดื่มไว้อาลัยให้บอนด์ ด้านแมดเดอลินขับรถไปตามถนนกับมาทิลเดอ ก่อนจะเริ่มเล่าเรื่องราวของบอนด์ให้ลูกสาวเธอฟัง
การพัฒนา
การพัฒนาของภาพยนตร์ พยัคฆ์ร้ายฝ่าเวลามรณะ เริ่มต้นในช่วงต้นปี 2016 ในเดือนมีนาคม 2017 ผู้เขียนบทภาพยนตร์ นีล เพอร์วิสและรอเบิร์ต เวด—ผู้เขียนบทภาพยนตร์ บอนด์ ทุกเรื่องตั้งแต่ 007 พยัคฆ์ร้ายดับแผนครองโลก (1999)—ได้รับการทาบทามเขียนบทภาพยนตร์เรื่องนี้ แซม เมนเดส กล่าวว่าเขาจะไม่กลับมาเป็นผู้กำกับหลังกำกับภาพยนตร์เรื่อง พลิกรหัสพิฆาตพยัคฆ์ร้าย 007 และ องค์กรลับดับพยัคฆ์ร้าย คริสโตเฟอร์ โนแลน กล่าวว่าเป็นไปไม่ได้ที่เขาจะกำกับภาพยนตร์เรื่องนี้ ในเดือนกรกฎาคม 2017 เยนน์ ดูมาจ, เดวิด แมกเคนซีและเดอนี วีลเนิฟว์ มีชื่อเป็นผู้กำกับภาพยนตร์ ในเดือนธันวาคม 2017 วีลเนิฟว์ตัดสินใจออกจากตำแหน่งผู้กำกับ เนื่องจากความมุ่งมั่นของเขาที่ต้องการจะกำกับภาพยนตร์เรื่อง ดูน
ในเดือนกุมภาพันธ์ 2018 แดนนี บอยล์ เป็นตัวเต็งที่จะมารับตำแหน่งเป็นผู้กำกับ ในการนำเสนอของบอยล์ให้กับบรอกโคลีและวิลสัน พวกเขาเห็นว่า จอห์น ฮอดจ์ เขียนบทจากแนวคิดของบอยล์และไม่ได้ใช้บทของนีล เพอร์วิสและรอเบิร์ต เวด บทร่างของฮอดจ์ได้รับการอนุมัติและบอยล์ได้การยืนยันว่าเขาจะเป็นผู้กำกับภาพยนตร์ โดยเริ่มการสร้างในเดือนธันวาคม 2018 อย่างไรก็ตาม บอยล์และฮอดจ์ออกจากการสร้างในเดือนสิงหาคม 2018 เนื่องจากความคิดสร้างสรรค์แตกต่างกัน ในช่วงที่บอยล์เป็นผู้กำกับ มีใบนักแสดงหลุดออกมา อธิบายถึงบทบาทของนักแสดงนำชายว่าเป็น "ชาวรัสเซียที่เย็นชาและมีเสน่ห์" และ บทบาทของนักแสดงนำหญิงว่าเป็น "ผู้รอดชีวิตที่มีไหวพริบและชำนาญ" การสร้างยังตามหาบทบาทของนักแสดงสมทบชายที่มีเชื้อสายมาวรีที่มี "ทักษะการต่อสู้ขั้นสูง" มีรายงานในตอนนั้นว่าบอยล์ออกจากตำแหน่ง เพราะคัดเลือกนักแสดง โทมัสซ์ คอตซ์ เป็นตัวร้ายหลัก อย่างไรก็ตาม ต่อมาบอยล์ยืนยันว่าเพราะความขัดแย้งในเรื่องบทภาพยนตร์
หลังจากบอยล์ออกจากตำแหน่ง วันฉายของภาพยนตร์เรื่องนี้ก็ขึ้นอยู่กับว่าสตูดิโอจะหาคนมาทำหน้าที่นี้ภายในหกสิบวัน มีการประกาศเมื่อเดือนกันยายน 2018 ว่า แครี โจจิ ฟูคูนากะ จะเป็นผู้กำกับคนใหม่  ฟูคูนากะ เป็นชาวอเมริกันคนแรกที่กำกับภาพยนตร์ชุด บอนด์ ที่สร้างโดย อีออนโปรดักชันส์ และเป็นผู้กำกับคนแรกที่มีชื่อเป็นผู้เขียนบทในภาพยนตร์บอนด์ทุกรูปแบบ  ฟูคูนากะเคยได้รับการพิจารณาให้เป็นผู้กำกับ องค์กรลับดับพยัคฆ์ร้าย ก่อนที่แมนเดสจะกลับมารับตำแหน่งเดิม หลังเขากำกับ พลิกรหัสพิฆาตพยัคฆ์ร้าย 007 ทั้ง ๆ ที่ ฟูคูนากะแสดงความสนใจต่อบรอกโคลีและวิลสันในการกำกับภาพยนตร์ บอนด์ ในอนาคต ลินัส ซันด์เกรียน ถูกจ้างให้เป็นผู้กำกับภาพในเดือนธันวาคม 2018
กันดั้ม
กันดั้ม (Gundam) เป็นซีรีส์แอนิเมชั่นญี่ปุ่นเกี่ยวกับหุ่นยนต์ต่อสู้ขนาดยักษ์ สร้างโดยบริษัทซันไรส์ Sunrise (company) กันดั้มนับเป็นอนิเมะซีรีส์แรกซึ่งจัดอยู่ในกลุ่มการ์ตูนหุ่นยนต์แนวเรียลโรบ็อท มีการสร้างภาคต่อและภาคใหม่มาจนถึงปัจจุบัน และในบางตอนของกันดั้มหลายๆซีรีส์ ซันไรส์ได้สร้างใหม่หรือสร้างเพิ่มเติมแบบขยายความจากเนื้อเรื่องเดิมในรูปแบบ คอมพิวเตอร์กราฟิกส์ โดยรวมกันในชื่อ Gundam Evolve ออกมา
007 พยัคฆ์ร้ายฝ่าเวลามรณะ
การพัฒนา
เพอร์วิสและเวดถูกเรียกตัวให้เริ่มทำงานเขียนบทภาพยนตร์ใหม่กับฟูคูนากะในเดือนกันยายน 2018 ในเดือนเมษายน 2020 ฟูคูนากะพูดถึงหนึ่งในแนวคิดของเขาในช่วงแรกของบทภาพยนตร์ว่า ภาพยนตร์จะดำเนินเรื่องในหัวของบอนด์ขณะกำลังถูกทรมานโดย เอิร์นส์ สตาฟโร โบลเฟลด์ ใน องค์กรลับดับพยัคฆ์ร้าย และเป็นการเปลี่ยนฉากจบของภาพยนตร์ดังกล่าว ฟูคูนากะเล่าถึงฉบับสุดท้ายของภาพยนตร์เรื่องนี้ว่าเป็นการสำรวจโลกแห่งการจารกรรม "ในยุคของสงครามอสมมาตร" พอล แฮกกิส ผู้เขียนบท 007 พยัคฆ์ร้ายเดิมพันระห่ำโลก และ 007 พยัคฆ์ร้ายทวงแค้นระห่ำโลก ได้ส่งบทร่างภาพยนตร์ในเดือนพฤศจิกายน 2018 เช่นเดียวกับ สกอตต์ ซี. เบิร์นส์ ในเดือนกุมภาพันธ์ 2019 แดเนียล เคร็กขอให้ ฟีบี วอลเลอร์-บริดจ์ ผู้เขียนบทและผู้สร้าง ฟลีแบก และ คิลลิงอีฟ เป็นผู้ขัดเกลาบทภาพยนตร์ในเดือนเมษายน 2019 วอลเลอร์-บริดจ์ ถูกจ้างให้แก้ไขบทสนทนา, ทำงานเกี่ยวกับการพัฒนาตัวละครและเพิ่มอารมณ์ขันให้กับบทภาพยนตร์ วอลเลอร์-บริดจ์ เป็นผู้เขียนบทภาพยนตร์หญิงคนที่สองในภาพยนตร์ชุด บอนด์ หลัง โจแฮนนา ฮาร์วูด เขียนบทร่วมใน พยัคฆ์ร้าย 007 และ เพชฌฆาต 007 บาร์บารา บรอกโคลี ถูกถามเกี่ยวกับการเคลื่อนไหวมีทูที่งานเปิดตัว บอนด์ 25 โดยเธอระบุว่าทัศนคติของบอนด์ที่มีต่อผู้หญิงจะเปลี่ยนไปตามยุคสมัยและภาพยนตร์เรื่องนี้ควรสะท้อนให้เห็นถึงสิ่งนั้น ในการสัมภาษณ์แยกต่างหาก วอลเลอร์-บริดจ์โต้แย้งว่าบอนด์ยังคงมีความเกี่ยวข้องและ "เขาต้องจริงใจกับตัวละครนี้" แทนที่จะบอกว่าเป็นภาพยนตร์ที่ต้องเติบโตและมีวิวัฒนาการ โดยเน้นว่า "สิ่งสำคัญคือภาพยนตร์เรื่องนี้ควรปฏิบัติต่อผู้หญิงอย่างเหมาะสม"
กันดั้ม
สำหรับคำว่า กันดั้ม เป็นคำเรียกรวม ๆ ของซีรีส์สองกลุ่มคือ กลุ่มที่ใช้ระบบปฏิทินแบบ Universal Century เช่น โมบิลสูทกันดั้ม และกลุ่มจักรวาลคู่ขนานอื่นๆ เช่น กันดั้มวิง กันดั้มเอกซ์ หรือ กันดั้มซี้ด นอกจากนั้นยังมีเรื่องชุดเอสดีกันดั้ม SD Gundam ซึ่งเอสดีเป็นตัวย่อมาจากคำว่าซูเปอร์ดีฟอร์ม ภาคแรกๆของเอสดีกันดั้มนี้มีเนื้อหาที่เป็นแนวตลกขบขันและล้อเลียนเนื้อหาของภาคหลัก
007 พยัคฆ์ร้ายฝ่าเวลามรณะ
การพัฒนา
ซาฟิน ตัวร้ายของภาพยนตร์ แต่เดิมนั้นมีสมุนและทั้งสองตัวละครให้สวนหน้ากากที่มีต้นแบบมาจากชุดเกราะล่าหมีไซบีเรีย ตัวละครสมุนนั้นถูกตัดออกจากบทก่อนที่จะเริ่มการถ่ายทำและฟูคูนากะขอให้เปลี่ยนการออกแบบชุดของซาฟิน หน้ากากใหม่มีต้นแบบมาจาก โน ในโรงละครญี่ปุ่น จากการแนะนำของฟูคูนากะ เขารู้สึกว่าหน้ากากรูปแบบเดิมนั้นดูโดดเด่นมากกว่าชุด
กันดั้ม
ผู้กำกับและเขียนบทกันดั้มภาคแรกๆ คือ โทะมิโนะ โยะชิยุกิ ผู้ออกแบบตัวละครคือ ยะซุฮิโกะ โยะชิกะซุ หรือ YAS
เนื้อเรื่องของกันดั้มยังมีการเผยแพร่ในรูปแบบของหนังสือการ์ตูนและนิยาย ซึ่งมีทั้งเนื้อเรื่องซึ่งเป็นการดัดแปลง ตัดทอน หรือขยายความจากเนื้อเรื่องในอนิเมะซีรีส์ กับเรื่องที่เป็นภาคประกอบของเรื่องหลัก ปัจจุบันหนังสือการ์ตูนมีตีพิมพ์ในประเทศไทยโดยสำนักพิมพ์หลายแห่ง เช่น บงกช พับลิชชิ่ง และสยามอินเตอร์คอมิกส์
ระบบปฏิทินในกันดั้ม
เนื้อเรื่องในช่วงแรกๆ ใช้ระบบปฏิทิน Universal Century (UC 宇宙世紀) ส่วนภาคหลังๆ จะใช้ระบบปฏิทินอื่น (และโลกจินตนาการอื่น) ที่ต่างออกไป
รายชื่อภาคของโมบิลสูทกันดั้มที่เป็นปฏิทินUC
เกม
ตัวละครและหุ่นยนต์จากซีรีส์กันดั้ม มักจะไปปรากฏอยู่ในเกมซีรีส์ ซูเปอร์โรบ็อตไทเซ็น ของแบนเพรสโต อยู่เสมออย่างน้อยหนึ่งตัว โดยตัวละครที่ไปปรากฏบ่อยที่สุดก็คือ Amuro Ray โดยมักจะมากับกันดั้ม RX-93 Nu Gundam
SD Gundam Capsule Fighter Online เป็นเกมออนไลน์ของกันดัม ทุกอย่างในเกมจะอ้างอิงในเรื่อง Gundam โดยมีส่วนหัวที่ใหญ่ขึ้นแต่ส่วนอื่นเล็กลง
ซีรีส์กันดั้มยังถูกนำมาทำเป็นเกมแนวแอ๊คชั่นตะลุมบอนในชื่อ กันดั้มมุโซ โดยความร่วมมือกันของผู้ถือลิขสิทธิ์อย่างบันไดและพัฒนาโดย บริษัทเกมโคเอะ ซึ่งเริ่มตั้งแต่ปี 2550 ปัจจุบันมีจำนวน 4 ภาค โดยส่วนใหญ่จะลงให้กับเครื่อง PS3 และได้ชื่อว่าเป็นเกมแรกของระบบ PS3 ที่สามารถขายได้เกิน 1 แสนชุดในวันแรกของการจัดจำหน่าย ในภาคต่อๆมาก็สามารถขายมากเป็นอันดับต้นๆของสัปดาห์แรกของการจัดจำหน่ายเช่นกัน
เอนด์เลสซัมเมอร์วาเคชัน
เอนด์เลสซัมเมอร์วาเคชัน (Endless Summer Vacation) เป็นสตูดิโออัลบั้มลำดับที่ 8 ของนักร้องชาวอเมริกัน ไมลีย์ ไซรัส วางจำหน่ายเมื่อวันที่ 10 มีนาคม ค.ศ. 2023 โดยค่ายเพลงโคลัมเบียเรเคิดส์ ไซรัสออกจากค่ายอาร์ซีเอเรเคิดส์ได้ไม่นานหลังจากออกอัลบั้มสตูดิโอชุดที่ 7 พลาสติกฮาร์ตส์ (2020) และเริ่มทำงานในสตูดิโอที่ตามมาหลังจากเซ็นสัญญากับโคลัมเบียในต้นปี ค.ศ. 2021 ขณะที่ทำงานเกี่ยวกับการบันทึกเสียง เธอได้ออกอัลบั้มการแสดงสด แอตเทนชัน: ไมลีย์ไลฟ์ (2022)
ซิงเกิลนำ "Flowers" วางจำหน่ายเมื่อวันที่ 12 มกราคม ค.ศ. 2023 สร้างสถิติการสตรีมหลายรายการและสามารถครองอันดับหนึ่งจำนวน 8 สัปดาห์ในชาร์ตบิลบอร์ดฮอต 100 ของสหรัฐอเมริกา กลายเป็นเพลงอันดับสองของชาร์ตในประเทศของไซรัส ติดอันดับชาร์ตในอีก 36 ประเทศ ส่วนซิงเกิลที่สอง "River" วางจำหน่ายเมื่อวันที่ 13 มีนาคม ค.ศ. 2023
เมื่อเปิดตัว เอนด์เลสซัมเมอร์วาเคชัน ได้รับการวิจารณ์ในเชิงบวกจากนักวิจารณ์เพลง ซึ่งชมเชยด้านการผลิต การร้องเรียนในเชิงพาณิชย์ และการแสดงเสียงร้องของไซรัส การแสดงครั้งแรกของไซรัสในอัลบั้มนี้ได้รับการบันทึกล่วงหน้าสำหรับคอนเสิร์ตสารคดีพิเศษของดิสนีย์+ ในชื่อ ไมลีย์ ไซรัส – เอนด์เลสซัมเมอร์วาเคชัน (แบ็กยาร์ดเซสชันส์) ซึ่งเปิดตัวในวันที่ 10 มีนาคม ค.ศ. 2023 เช่นกัน
การตอบรับเชิงวิจารณ์
ที่เมทาคริติกซึ่งให้คะแนนเฉลี่ยแบบถ่วงน้ำหนักจาก 100 ให้กับบทวิจารณ์จากนักวิจารณ์กระแสหลัก อัลบั้มนี้ได้รับคะแนนเฉลี่ย 79 จากบทวิจารณ์ 16 บท ซึ่งบ่งชี้ว่าเป็น "ความคิดเห็นที่ดีโดยทั่วไป" (generally favorable reviews) บริททานี สปานอสจากโรลลิงสโตน เรียกอัลบั้มนี้ว่าเป็น "อัลบั้มที่คมชัดที่สุดและอิสระที่สุด" และ "คำพูดทางศิลปะที่ทรงพลัง มีสมาธิและมีดวงตาที่ชัดเจน เนื่องจากไซรัสดูเหมือนจะพบว่าตัวเองอยู่ในวัยสามสิบ" มอรา จอห์นสตันจากสื่อพิมพ์เดียวกันเขียนว่าอัลบั้มนี้ว่า "รู้สึกเหมือนเป็นบทสรุปของอาชีพการงานกว่า 15 ปีของเธอ โดยไซรัสได้สัมผัสกับแนวเพลงต่าง ๆ ด้วยความสบาย ๆ ของนักท่องเที่ยวที่ช่ำชอง" เฮเลน บราวน์จากดิอินดีเพ็นเดนต์ เรียกมันว่า "ความสุขอันยาวนานที่น่ารักในพรสวรรค์ที่โตเต็มที่ของไซรัส" จากข้อมูลของนิก เลวีน แห่งเอ็นเอ็มอี กล่าวว่า "อาจดูด้อยลงตามมาตรฐานของ [ไซรัส] แต่ยังคงน่าสนใจอย่างยิ่ง" และ "รู้สึกเหมือนเป็นภาพสะท้อนที่ถูกต้องว่าเธอเป็นใครในฐานะศิลปิน - และบุคคล - ในปี ค.ศ. 2023 " เอมิลี สวิงเกิลจากแคลช เชื่อว่า "ในขณะที่การเปิดตัวก่อนหน้านี้ ไซรัสพยายามสวมชุดของศิลปินคนอื่นที่เธอชื่นชม การเปิดตัวครั้งนี้ให้ความรู้สึกเหมือนว่าเธอได้สวมบทบาทเป็นผิวของตัวเองอย่างเต็มที่ นี่คือการเปิดตัวที่มีเป้าหมายเพื่อความเป็นอมตะในตัวของมันเอง ปล่อยให้เป็นจริง ไมลีย์ ไซรัสตัวจริงที่ไร้การกรองก้าวเข้าสู่แสง"
ลินคอล์น ลาวด์
ลินคอล์น อัลเบิร์ต ลาวด์ (Lincoln Albert Loud) เป็นตัวเอกเด็กชายคนเดียวในครอบครัวลาวด์จากการ์ตูนเรื่องเดอะลาวด์เฮาส์
จังหวัดของประเทศสวีเดน
จังหวัด (landskap) เป็นภูมิภาคทางประวัติศาสตร์ ภูมิศาสตร์ และทางวัฒนธรรมของประเทศสวีเดน สวีเดนประกอบด้วย 25 จังหวัด ถึงแม้จะไม่มีหน้าที่ในการบริหาร (เว้นแต่ในบางกรณีเช่นในการแบ่งเขตกีฬา) แต่จังหวัดของสวีเดนก็เป็นมรดกทางประวัติศาสตร์และเป็นหนึ่งในเครื่องมือที่ใช้ระบุเอกลักษณ์ทางวัฒนธรรมของสิ่งที่เกี่ยวข้อง เช่น ภาษาถิ่น คติชาวบ้าน เป็นต้น
ในบางกรณี เขตการปกครอง (เทศมณฑล) มีอาณาเขตแทบจะสอดคล้องกับอาณาเขตของจังหวัด เช่น จังหวัดเบลียกิงเงอและเทศมณฑลเบลียกิงเงอ หรือจังหวัดก็อตลันด์ เทศมณฑลก็อตลันด์ และเทศบาลก็อตลันด์ เป็นต้น
เมืองใหญ่อย่างสต็อกโฮล์ม กอเทนเบิร์ก และมัลเมอ ล้วนมีเส้นอาณาเขตของจังหวัดผ่ากลางเมือง ผลสำรวจชิ้นหนึ่งพบว่าประชากรของเมืองเหล่านี้เลือกที่จะระบุตัวตนด้วยเมือง มากกว่าที่จะระบุตัวตนจากจังหวัด
รายชื่อจังหวัด
ในบางครั้งภาษาอังกฤษและบางภาษาใช้ชื่อในภาษาละตินแทนชื่อภาษาสวีเดน เช่น Scania (ภาษาสวีเดนคือ Skåne) เป็นที่นิยมมากกว่าในภาษาอังกฤษ ส่วนบางคำที่เป็นเอ็กโซนิมในภาษาอังกฤษ เช่น the Dales แทน Dalarna, East Gothland แทน Östergötland, Swedish Lapland แทน Lappland และ West Bothnia แทน Västerbotten ปรากฏใช้มากกว่าในวรรณกรรมภาษาอังกฤษ  ในขณะที่งานเขียนของชาวสวีเดนเป็นภาษาอังกฤษเลือกใช้แต่ชื่อภาษาสวีเดนมาอย่างยาวนาน
ที-สแควร์
ที-สแควร์ (T-Square) คือวงดนตรีแนวแจ๊สฟิวชันจากประเทศญี่ปุ่น ที่ประสบความสำเร็จที่สุดในประเทศญี่ปุ่น เดิมชื่อวงว่า เดอะสแควร์ (The Square) ก่อตั้งวงโดย มาซาฮิโระ อันโดะ ในปี 1976 ขณะที่เขาศึกษาอยู่ในวิทยาลัย โดยออกผลงานอัลบั้มชุดแรกชุด Lucky Summer Lady ในปี 1978 โดยมีสมาชิกแรกเริ่มคือ ทาเคชิ อิโต้ (แซกโซโฟน), คิโยฮิโกะ เซมบ้า (เพอร์คัสชั่น), ยูจิ มิคุริยะ (กีต้าร์), ยูจิ นากามูระ (เบส), ไมเคิ่ล เซนจิ คาวาอิ (กลอง), มิยางิ จุนโกะ (เปียโน) และชิโร่ ซางิสึ (คียบอร์ด) หลังจากออกอัลบั้ม Midnight Lover มาในปีเดียวกัน มิคุริยะก็ออกจากวงไป สมาชิกของวงจึงเหลือหกคน (ซางิสึเป็นเพียง Support Member จนถึงชุด Make Me A Star) หลังจากทำชุด Make Me A Star ในปี 1979 อัลบั้มชุด Rockoon ก็ได้ ยุน อาโอยาม่า ก็เข้ามาเป็นมือกลองแทนคาวาอิ และได้คุเมะ ไดซากุ อดีตมือคียบอร์ดวง Prism เข้ามาแทนจุนโกะ
Rockoon เป็นอัลบั้มแรกที่ T-Square มีเพลงฮิตคือ "Tomorrow Affair" ซึ่งถูกนำไปเป็นเพลงประกอบละครแนวดรามาเรื่องหนึ่งในญี่ปุ่น หลังจากนั้นในปี 1981 ก็ออกอัลบั้มชุด Magic โดยมีโทโยยูกิ ทานากะ เข้ามาเป็นมือเบสแทนนากามูระ ส่วนอาโอยาม่า ได้เอจิ ซิมิสึมาแทน ส่วนเซมบ้าก็ออกจากวงไป อัลบั้มชุดนี้เริ่มเข้าสู่ยุคที่ T-Square กลายเป็นแจ๊สฟิวชั่นแบบที่เราคุ้นเคยกันดี (ซึ่งเพลง "It's Magic" ในชุดนี้ต่อมาถูก มาร์ลีน นักร้องชาวฟิลิปปินส์ ที่ไปดังในญี่ปุ่นเอามาร้องใหม่จนดังระเบิด)
ปี 1982 อัลบั้มชุด 脚線美の誘惑 (Kyakusenbi No Yuhwaku) ออกมาพร้อมกับการเปลี่ยนแปลงสมาชิกอีกครั้ง โดยได้ฮิโรทากะ อิซึม เข้ามาเป็นมือคียบอร์ด/เปียโนแทนที่ไดซากุ และโทรุ ฮาเซเบ้ เข้ามาเป็นมือกลอง T-Square กับไลน์อัพยุคนี้เก็บเกี่ยวชื่อเสียงได้มากขึ้นเรื่อย ๆ ซึ่งในปี 1984 ที่ออกอัลบั้มชุด Adventures T-Square ก็มีคอนเสิร์ตใหญ่เป็นครั้งแรกที่มีชื่อว่า Live Adventures จนกระทั่งปี 1985 กับอัลบั้มชุด R.E.S.O.R.T ที่เพลง "Omens Of Love" และ "Forgotten Saga" กลายเป็นเพลงในตำนานของวงไป หลังจากนั้นฮิโรยูกิ โนริทากะ ก็เข้ามาแทนฮาเซเบ้ ในปีต่อมา กับชุด S.P.O.R.T.S และ มิตซึรุ ซูโต้เข้ามาเป็นมือเบสแทนทานากะ ในชุด Truth ในปี 1987 เพลง "Truth" ของ The Square ถูกนำไปประกอบการแข่งรถ F1 Grand Prix ทำให้ชื่อเสียงของวงโด่งดังถึงขีดสุด และอันโดะถูกว่าจ้างให้ทำเพลงให้กับ Gran Turismo Series ซึ่งอัลบั้มนี้ถูกขายไปกว่า 36 ล้านแผ่นทั่วโลก
ต่อมาในปี 1989 วงเปลี่ยนชื่อมาเป็น ที-สแควร์ ซึ่งเป็นชื่อที่ใช้ในการทัวร์คอนเสิร์ตในสหรัฐอเมริกา หลังจากชุด Natural ในปี 1990 มาซาโตะ ฮอนดะ เข้ามาเป็นมือแซ็ก/EWI แทนอิโต้ พร้อมกับแนวเพลงที่หนักขึ้นมา ยุค 90 ยังคงเป็นยุคที่ T-Square รักษาชื่อเสียงและความสำเร็จไว้ได้อย่างดี จนกระทั่งปี 1998 ทาดาชิ นัมบะเข้ามาแทนอิซึมิ และทากาฮิโร่ มิยาซากิ เข้ามาแทนฮอนดะ ในชุด Gravity พร้อมกับมีคอนเสิร์ตใหญ่ฉลองครบ 20 ปีของวง โดยมีสมาชิกทั้งหมดจากยุคแรกจนปัจจุบันเข้ามาร่วมเล่นกัน แต่ไลน์อัพนี้อยู่ถึงปี 1999 ในชุด T-Square เท่านั้น
อัลบั้ม Friendship ในปี 2000 ที-สแควร์เหลือสมาชิกเพียงอันโดะ เท่านั้น แต่ก็ได้อิโต้กลับมาอีกครั้ง ส่วนสมาชิกนอกนั้นให้นักดนตรีสตูดิโอแทน จากนั้นกลับมาใช้ชื่อ The Square อีกครั้งในปี 2003 ในการออกอัลบั้มฉลองครบรอบ 25 ปี คืออัลบั้ม Spirits โดย อิซึมิ, โนริทาเกะ และซูโต้กลับเข้าร่วมวงอีกครั้ง รวมทั้งมีสมาชิกใหม่ด้วยคือ เคย์โซ คาวาโน่ (คียบอร์ด) ในปีนี้ยังมีการจัดคอนเสิร์ตครบรอบ 25 ปีเช่นกัน
หลังจากชุด Spirits จบไป ในปี 2004 อัลบั้มชุด Groove Globe ก็ได้มือกลองคนใหม่คือซาโตชิ บันโดะ และออกอัลบั้ม Passion Flower ในปี 2005 และออกทัวร์คอนเสิร์ตกว่า 19 เมืองทั่วญี่ปุ่น และ ออกอัลบั้มที่ 33 ในชื่อ 33 ในปี 2007
สไตล์การเล่นของวงตั้งแต่อดีตและปัจจุบัน
ที-สแควร์ในยุคปัจจุบันหลังจากชุด T-Square ในปี 1999 จะเริ่มฟังสบายขึ้น และมีความเป็น Adult Contemporary มากขึ้น แต่การได้สมาชิกอย่างเคย์โซ คาวาโน่ ที่นำซินธิไซเซอร์กลับมาเป็นตัวนำอีกครั้ง และซาโตชิ บันโดะเข้ามา ก็ทำให้เพลงของ T-Square ไม่สูญเสียเอกลักษณ์ และไม่น่าเบื่อเหมือนวงฟิวชั่นในอดีต ที่ปัจจุบันเปลี่ยนไปเป็นแนว Smooth Jazz
ริชาร์ด แฮตช์
ริชาร์ด แฮทช์(Richard Hatch) เป็นผู้เข้าแข่งในรายการ เซอร์ไวเวอร์ บอร์เนียว และเป็นผู้ชนะคนแรกในประวัติศาสตร์ด้วย นอกจากนั้นริชาร์ด ถูกกล่าวขานว่าเป็นผู้ชนะตัวร้ายในบรรดาผู้ชนะทุกคนด้วย เขาเป็นคนแรกที่วางแผนการโหวต ตอนรวมเผ่าให้เกาะเผ่าเดิมไว้ให้หมดเพื่อทำการกลืนอีกเผ่าหนึ่ง หลังจากนั้นเขาได้มีโอกาสมาแข่งอีกครั้ง ในฤดูกาล เซอร์ไวเวอร์ รวมดารา เนื่องจากเขาเป็นผู้ชนะคนแรกจึงตกเป็นเป้าหมายการโหวตออก เขาถูกโหวตออกเป็นคนที่ 5 ของฤดูกาลนั้น ริชาร์ดเป็นผู้เข้าแข่งขันคนหนึ่งที่เปิดใจในรายการว่าเขาเป็นเกย์ ปัจจุบันเขาต้องโทษเกี่ยวกับคดีเรื่องภาษีอยู่ ปัจจุบันริชาร์ดอายุ 45 ปีเป็นผู้ฝึกพนักงานบริษัท (เขาเข้าแข่งขันครั้งแรกเมื่ออายุ 39 ปี และในฤดูกาลถัดมาตอนอายุ 42 ปี)
ประวัติ
ปัจจุบันริชาร์ดทำธุรกิจส่วนตัวเป็นครูฝึกพนักงานบริษัทและเป็นที่ปรึกษา จัดการการสัมมนาในหัวข้อต่างๆมากมาย ตั้งแต่ผลประโยชน์ขัดแย้งทาการบริหาร การทำงานเป็นกลุ่ม การฝึกการเจรจาต่อรอง และการพูดในที่สาธารณะ นอกจากนั้นเขายังจดทะเบียนเป็นนายหน้าขายอสังหาริมทรัพย์ เซลล์แมนขายรถและบาร์เทนเดอร์ด้วย เขาเคนอยู่ในกองทัพ 5 ปี โดยสมัครเข้ากองทัพขั้นต้นและได้กลายเป็นนักเรียนนายร้อย เวสต์ พ็อยนท์
ริชาร์ดอยู่ในช่วงศึกษาปริญญาโททางด้านที่ปรึกษา ในวิทยาลัยโพรวิเดนซ์ ใน โรด ไอส์แลนด์ ก่อนหน้านั้นเขาศึกษาเกี่ยวกับชีววิทยาทางทะเล และมหาสมุทร ที่สถาบันการศึกษาเทคโนโลยี ฟลอริดา เกี่ยวกับการบริหารจัดการโรงเรียนทหารสหรัฐ และการศึกษาทั่วไปที่มหาวิทยาลัยจอร์จ แมนสัน เขาได้รับปริญญาบัณฑิตสาขาการบริหารจัดการและพฤติกรรมศาสตร์ประยุกต์จากมหาวิทยาลัย เนชั่นนัล หลุยส์
ริชาร์ดอธิบายตัวเขาเองว่าเป็นคนฉลาด มีเหตุมีผล มีความเป็นธรรมชาติและมีอารมณ์ขัน จนขนาดที่จัดการสังสรรค์ ไส้กรอกย่างสำหรับคนเปลือยประจำปี ของสมาคมฮาร์ลีย์ เดวิดสัน เอ็นทูสิเอสต์ส เขาชอบที่จะพูดเขาที่บาดใจและแฝงไปด้วยความหมาย นอกจากนั้นเขายังสนใจกีฬาและกิจกรรมทางน้ำต่างๆ ไม่ว่าจะเป็นดำน้ำ การใช้ฉมวกแทงปลา ไปจนถึงการว่ายน้ำ รวมทั้งการตั้งแคมป์ด้วย
ริชาร์ดสร้างความตกใจให้กับประเทศเมื่อครองบังลังก์เป็นผู้ชนะรายการเซอร์ไวเวอร์ บอร์เนียว หลังจากนั้นเขาเดินทางเพื่อทำหน้าที่เป็นนักพูดเพื่อแรงปลุกใจ เขาทำงานเป็นนักข่าวให้กับ เอนเตอร์เทนเมนต์ ทูไนท์ ให้กับซีบีเอส นิวส์ และซีบีเอส นิวส์ เดอะ เออร์ลีย์ โชว์ นอกจากนั้นยังเป็นดารารับเชิญให้กับรายการ ซีบีเอสส์ เบคเกอร์ด้วย
ปัจจุบันริชาร์ดตั้งรกรากอาศัยอยู่ที่ นิวพอร์ด โรด ไอส์แลนด์ เขายังโสด และอยู่กับลูกบุญธรรม คริสโตเฟอร์ เขาเกิดวันที่ 8 สิงหาคม 1961 ราศี สิงห์ ปี ฉลู
เหตุแผ่นดินถล่มในอาตามิ พ.ศ. 2564
ฝนตกกระหน่ำอย่างรุนแรงนำไปสู่แผ่นดินถล่มที่ไหลบ่าในเมืองอาตามิ จังหวัดชิซุโอกะ ประเทศญี่ปุ่น เมื่อวันที่ 3 กรกฎาคม 2021 ส่งผลให้มีผู้สูญหาย 20 คนและเสียชีวิตแล้ว 2 ราย เมืองอาตามิเผชิญกับฝนตกขนาด 12.4 in ในรอบ 48 ชั่วโมง หน่วยงานท้องถิ่นประกาศเตือนผู้อยู่อาศัยว่าอาจะเกิดสภาวการณ์ที่เป็นอัตรายถึงชีวิต บ้านจำนวนหนึ่งถูกทำลายรพหว่าบเกิดดินถล่ม และท้องถนนเต็มไปด้วยซากอาคาร  การค้นหาผู้รอดชีวิตและกู้ภัยยังคงดำเนินไปอยู่ (ข้อมูลเมื่อ 3 กรกฎาคม) หน่วยงานท้องถิ่นรายงานว่ามีผู้ที่ติดอยู่ในบ้านโทรศัพท์เข้าแจ้งรับการช่วยเหลือราวสิบสาย
ประเทศเกาหลีเหนือในโอลิมปิกเยาวชนฤดูร้อน 2018
ยิงธนู
ผลการแข่งขันดังนี้ :
คัมภีร์เปลี่ยนเส้นเอ็น
ความเข้าใจผิด
นับตั้งแต่ที่มีหนังสือการ์ตูนเรื่อง แปดเทพอสูรมังกรฟ้า ของ หวงยี่หลาง เป็นต้นมา ทำให้นักอ่านการ์ตูนกำลังภายในหลายคนเชื่อว่า คัมภีร์เปลี่ยนเส้นเอ็นนั้น ต้องมีขั้น 7 ขั้นด้วยกัน เหมือนวิชาอย่างคาราเต้หรือยูโด ซึ่งเป็นความเข้าใจผิดอย่างร้ายแรง เนื่องจากการฝึกคัมภีร์เปลี่ยนเส้นเอ็นนั้นไม่ได้มีขั้น เหมือนดั่งเช่นที่ปรากฏในหนังสือการ์ตูนเรื่องดังกล่าวแม้แต่น้อย
การปรากฏในนิยายของกิมย้ง
คัมภีร์เปลี่ยนเส้นเอ็นปรากฏตัวขึ้นอย่างเด่นชัดครั้งแรกในนิยายเรื่อง แปดเทพอสูรมังกรฟ้า ถูกใช้โดยตัวละครปริศนาที่ไม่มีชื่อเรียกหา แต่นักอ่านได้เรียกกันทั่วไปว่า หลวงจีนหอไตร, หลวงจีนกวาดลานวัด, หลวงจีนนิรนาม บ้างล่ะ ซึ่งก็สามารถเข้าใจกันได้เป็นอย่างดีไม่ว่าจะใช้คำเรียกแบบไหนไหน และสาเหตุที่ทำให้วิชานี้เป็นหนึ่งในสุดยอดวิชาของกิมย้งนั้น เนื่องมาจากสาเหตุการใช้วิชานี้โจมตียอดฝีมืออย่าง เซียวเอี้ยวซัว และ ม่อย้งผัก ภายในกระบวนท่าเดียว
ประเทศซาอุดีอาระเบียในพาราลิมปิกฤดูร้อน 2016
ประเทศซาอุดีอาระเบีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติซาอุดีอาระเบียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 3 คนใน 1 ชนิดกีฬา
กรีฑา
ผลการแข่งขันดังนี้ :
รางวัลพิเศษบนเวทีมิสเตอร์อินเตอร์เนชันแนล
ต่อไปนี้จะเป็นรายชื่อของผู้เข้าประกวดที่ชนะรางวัลพิเศษบนเวทีมิสเตอร์อินเตอร์เนชันแนลในแต่ละปี
อาด็อล์ฟ ฮ็อยซิงเงอร์
อาด็อล์ฟ บรูโน ไฮน์ริช แอ็นสท์ ฮ็อยซิงเงอร์ (Adolf Bruno Heinrich Ernst Heusinger) เป็นนายทหารเยอรมัน เคยดำรงตำแหน่งหัวหน้าฝ่ายยุทธการของคณะเสนาธิการใหญ่กองบัญชาการใหญ่แห่งแวร์มัคท์ในช่วงสงครามโลกครั้งที่สอง และเคยเป็นรักษาการเสนาธิการกองทัพบกเป็นระยะเวลาสั้น เขาเป็นหนึ่งในผู้ได้รับบาดเจ็บในความพยายามลอบสังหารฮิตเลอร์ เมื่อวันที่ 20 กรกฎาคม ค.ศ. 1944
แหล่งข้อมูล
18971982
คิงดอมส์ออฟแอมะเลอร์: เรกคอนนิ่ง
คิงดอมส์ออฟแอมะเลอร์: เรกคอนนิ่ง (Kingdom of Amalur: Reckoning) เป็นวิดีโอเกมสมมติบทบาทแฟนตาซีหลายแพลตฟอร์ม พัฒนาโดย 38 สตูดิโอส์ และ บิ๊ก ฮิวจ์ เกมส์ ผู้จัดจำหน่ายคือ อิเล็คโทรนิค อาร์ตส อยู่ระหว่างการพัฒนา จะแล้วเสร็จและจำหน่ายเมื่อ 7 กุมภาพันธ์ 2555
รูปแบบการเล่น
เป็นเกมที่มีผู้เล่นคนเดียวและใช้การโจมตีแบบแฮคแอนด์แสลช เช่นเดียวกับ เฟเบิล ผู้ก่อตั้ง38 สตูดิโอส์กล่าวว่า ระบบการเล่นจะเหมือนลูกผสมระหว่างก็อดออฟวอร์กับโอบลิเวียน
อินเดอะเมโมรีออฟซัมเมอร์โรมานซ์
อินเดอะเมโมรีออฟซัมเมอร์โรมานซ์ เป็นสตูดิโออัลบั้มชุดที่ 3 ของวงดนตรีแนวคลาสสิกร็อกร่วมสมัย ค็อกเทล อัลบั้มนี้ออกจำหน่ายเมื่อวันที่ 27 พฤศจิกายน พ.ศ. 2551 โดยเป็นอัลบั้มชุดสุดท้ายของค็อกเทลก่อนที่จะเซ็นสัญญากับค่ายเพลงจีนี่เรคคอร์ดส อัลบั้มนี้ได้รับการเสนอชื่อเข้าชิงรางวัลสีสันอวอร์ด ประจำปี พ.ศ. 2551 สาขาเพลงบรรเลงยอดเยี่ยม จากบทเพลง "ดาราดับแสง (เวอร์ชันบรรเลง)"
ภาพรวม
ชื่อของอัลบั้ม อินเดอะเมโมรีออฟซัมเมอร์โรมานซ์ มีความหมายตรงกับชื่อของเพลง "ความทรงจำในค่ำฤดูร้อน" ซึ่งเป็นเพลงหลักของอัลบั้มนี้ ในภาคดนตรียังคงความเป็นร็อกจากอัลบั้มชุดที่แล้ว แต่เพิ่มความหนักแน่นขึ้น และใส่เสียงเครื่องสายเข้าไปทำให้ดนตรีมีความเป็นคลาสสิกร็อกเพิ่มขึ้น ทำให้แต่ละเพลงมีรายละเอียดของดนตรีมากขึ้น มีเพลงที่ทำมิวสิกวิดีโอจำนวน 3 เพลง ได้แก่ เพลง "ดาราดับแสง" เพลง "ความทรงจำในค่ำฤดูร้อน" และเพลง "อาจเพราะ"
รายชื่อเพลง
เพลงทั้งหมดแต่งโดยค็อกเทล คำร้องและทำนองโดย ปัณฑพล ประสารราชกิจ
มอรา
มอรา หรือ โมระ (Mora) เป็นหน่วยน้ำหนักของพยางค์ในภาษาที่แยกความต่างระหว่างพยางค์หนัก (heavy syllable) กับพยางค์เบา (light syllable) ตามทฤษฎีสัทวิทยาเน้นจังหวะ (metrical phonology) มีความสำคัญในการวิเคราะห์ระบบเสียงบางภาษา เช่น ภาษาญี่ปุ่น
คำว่า มอรา (mora) มีที่มามาจากภาษาละติน แปลว่า "ล่าช้า" (delay)
กีฬายิมนาสติกในโอลิมปิกฤดูร้อน 2020 – รอบคัดเลือก
การแข่งขันยิมนาสติกในโอลิมปิกฤดูร้อน 2020 มีระบบการคัดเลือกดังรายการต่อไปนี้
ประเทศโอมานในโอลิมปิกเยาวชนฤดูร้อน 2018
ประเทศโอมาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโอมานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศโอมานไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
การก่อการกำเริบในหุบเขาเพรเชวอ
การก่อกำเริบในหุบเขาพรีสเวอ (อังกฤษ : Insurgency in the Preševo Valley) เป็นความขัดแย้งระหว่างสหพันธ์สาธารณรัฐยูโกสลาเวียและกลุ่มแบ่งแยกดินแดนแอลเบเนียของกองทัพปลดปล่อยพีโสโว, แม็ทวิด้า และบูจูนอแวค (อังกฤษ : Liberation Army of Preševo, Medveđa and Bujanovac ; อักษรย่อ : UÇPMB)
มีกรณีระหว่างความขัดแย้งที่รัฐบาลยูโกสลาเวียร้องขอให้ KFOR สนับสนุนการปราบปรามการโจมตีของ UÇPMB เนื่องจากพวกเขาใช้กองกำลังติดอาวุธที่มีอาวุธเบาเป็นส่วนหนึ่งของข้อตกลงคองโคส ซึ่งยุติสงครามคอซอวอซึ่งสร้างเขตกันชนเพื่อให้กลุ่มยูโกสลาเวีย
ตำบลลำภู (อำเภอเมืองหนองบัวลำภู)
ลำภู เป็นตำบลหนึ่งในอำเภอเมืองหนองบัวลำภู จังหวัดหนองบัวลำภู
ประวัติ
ชื่อเดิมบ้านลุ่มมีวัดเก่าแก่ชื่อหายโศก มีพระเจ้าใหญ่ศรีวิชัยประดิษฐานอยู่ในพระอุโบสถ สมัยรัชกาลที่ 5 มีชื่อเรียกขานขนามนามเป็นหมู่บ้านที่เก่าแก่ แต่เปลี่ยนเป็นบ้านลำภู ในภายหลังประมาณ 100 กว่าปีมาแล้ว หมู่บ้านและวัดเก่าแก่ จึงเป็นเหตุให้ตั้งชื่อเป็นหนองบัวลุ่มภู ปัจจุบันเรียกขานนามใหม่เป็นหนองบัวลำภู
พื้นที่
เป็นที่ราบลุ่ม เหมาะสมในการทำเกษตรกรรม
การเดินทาง
ถนนศิริโยธิน เส้นทางหมากเลื่อน-เทคนิค ตำแย ลำภู-ห้วยลึก เหล่ากอง-ดอยผัน รถเมล์สาย 3 เทคนิค เฉลิมพระเกียรติ บขส. ผ่านบ้านลำภู
แอปเปิลซิลิคอน
โปรเซสเซอร์ที่ออกแบบโดยแอปเปิล (Apple-designed processors) ซึ่งใช้ตราสินค้า แอปเปิลซิลิคอน (Apple Silicon) เป็นระบบบนชิป (SoC) และโปรเซสเซอร์ระบบในแพ็คเกจ (SiP) ที่ออกแบบโดย Apple Inc. ซึ่งส่วนใหญ่ใช้สถาปัตยกรรม ARM ซึ่งเป็นพื้นฐานของแพลตฟอร์ม iPhone, iPad และ Apple Watch ของ Apple รวมถึงผลิตภัณฑ์ต่าง ๆ เช่น HomePod, iPod touch และ Apple TV แอปเปิลยังออกแบบ SoC ที่เรียกว่า Apple H1 สำหรับหูฟังไร้สาย AirPods เมื่อวันที่ 22 มิถุนายน พ.ศ. 2020 ที่ WWDC 2020 Apple แอปเปิลประกาศแผนการที่จะเปลี่ยนคอมพิวเตอร์ Macintosh จากโปรเซสเซอร์ Intel เป็นโปรเซสเซอร์ที่ใช้ ARM ซึ่งออกแบบโดย Apple Mac เครื่องแรกที่ใช้ ARM ซึ่งใช้โปรเซสเซอร์ชื่อ แอปเปิล เอ็ม 1 ได้รับการประกาศเมื่อวันที่ 10 พฤศจิกายน พ.ศ. 2020
แอปเปิลว่าจ้างผู้ผลิตชิปภายนอกแต่ควบคุมการทำงานร่วมกับฮาร์ดแวร์และซอฟต์แวร์ของบริษัทอย่างเต็มที่ Johny Srouji รับผิดชอบการออกแบบซิลิคอนของแอปเปิล
ยูนะ ทานิงูจิ
ยูนะ ทานิงูจิ ( 谷口 夢奈<rt>たにぐち ゆな</rt>, 17 สิงหาคม -) เป็นนักพากย์หญิงชาวญี่ปุ่น เกิดที่จังหวัดโอซากะ สังกัดอาตส์วิชัน
อี จ็อง-ชิน
อี จอง-ชิน(이정신, เกิด 15 กันยายน 2534) เป็น นักร้อง นักดนตรี นายแบบ ชาวเกาหลีใต้  หรือชื่อที่ใช้ในการแสดงว่า จ็องชิน รู้จักในสถานะสมาชิกวง CNBLUE
การเปิดตัว
เขาได้รับการฝึกฝนมาก่อนกับ เอฟเอ็นที ในปี 2009 เขาได้เข้าวง CNBLUE แทนคว็อน กวัง-จิน นอกจากนี้เขายังทำหน้าที่เป็นมือเบส ร้อง แร็ปสำรองอีกด้วย
การเปิดตัวเป็นนายแบบ
ลีจองชินเป็นสมาชิกที่อายุน้อยที่สุดของวง CNBLUE และส่วนสูง 188.3 ซม.
ในปี 2010 จ็องชินได้รับโอกาสในการเดินแบบของงาน "2010 โซลคอลเลกชัน" โดยนักออกแบบ ซ็อง ฮเย-บัง
ในปี 2011 จ็องชินได้รับโอกาสในการเดินแบบของงาน Seoul's Fashion Walk showของนักออกแบบ ซง จิน-โฮ
ในปี 2012 จ็องชินได้รับโอกาสในกาสในการเดินแฟนชั่นในงานสิงค์โปร์แฟนชั่นวีคแต่ไม่สามารถไปได้เพราะมีตารางงานอันแสนยุ่ง เขาก็ได้มีโอกาสในถ่ายนิตยสาร Cosmopolitan Magazine's ประจำเดือนพฤษภาคม เป็นนายแบบร่วมกับ ซเว จุน-ย็อง และในการถ่ายนิตยสารสิ่งนี้ทำให้จ็องชินเปลี่ยนภาพลักษณ์ไปอีกคนหนึ่งเลย และเขาได้ถ่ายนิตยสารอีกฉบับหนึ่งประจำเดือนมิถุนายน
แหล่งข้อมูลอื่น
1991
การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565
'''การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565''' เป็นการเลือกตั้งสมาชิกสภาผู้แทนราษฎรจังหวัดสงขลาแทนที่นายถาวร เสนเนียม ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 16 มกราคม พ.ศ. 2565
ผู้สมัคร
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 23 - 27 ธันวาคม พ.ศ. 2564 โดยพรรคการเมืองที่ส่งผู้สมัครเพื่อลงสมัครรับเลือกตั้งมีรายชื่อดังต่อไปนี้
== ผลการเลือกตั้ง ==
โจ๊ก
โจ๊ก เป็นข้าวต้มชนิดหนึ่งที่ใช้ปลายข้าวต้มจนเละ นิยมรับประทานกันในหลายประเทศในเอเชีย ในบางวัฒนธรรมจะรับประทานโจ๊กเป็นอาหารเช้าหรืออาหารมื้อค่ำแทนอาหารหลักในบางมื้อ ส่วนเทศกาลวันตรุษจีนจะมีข้อห้ามกินโจ๊กเพราะการกินโจ๊กวันตรุษจีนเหมือนกับการขัดขวางไม่ให้ตัวเองร่ำรวยเนื่องจากคนจนจะนิยมกินโจ๊ก โจ๊กยังสามารถทำได้ในหม้อธรรมดาหรือหม้อหุงข้าว
คำว่า congee ในภาษาอังกฤษน่าจะมีความเป็นไปได้ว่ามาจากคำในภาษาดราวิเดียน คำว่า kanji และเว็บสเตอร์ดิกชันนารี ระบุว่าคำว่า Congee มาจากอินเดีย ส่วนคำว่า โจ๊ก ในภาษาไทย เลียนเสียงมาจากภาษาจีนกวางตุ้ง จ๊ก (粥 zuk1) บ้างก็ว่ามาจากคำว่า ล่าปาเจี๋ย (腊八节) ซึ่งแปลว่า "เทศกาลลาป่า" อันเป็นประเพณีตั้งแต่โบราณ ตั้งแต่ยุคสามราชาห้าจักรพรรดิ (2852 ก่อนคริสตกาล ถึง 2070 ก่อนคริสตกาล) ซึ่งเป็นการล่าสัตว์เพื่อบูชาบรรพบุรุษและเทพเจ้า ตามคติของพุทธศาสนาแบบมหายานของจีน เล่าว่า เจ้าชายสิทธัตถะขณะกำลังบำเพ็ญทุกรกิริยาจนกระทั่งสลบไป หญิงเลี้ยงวัวคนหนึ่งมาพบเข้าได้นำอาหารที่ติดตัวมาผสมกับนมวัวรวมกับผลไม้ป่าหลายชนิดป้อนให้เจ้าชายสิทธัตถะให้รับประทานจนกระทั่งฟื้นคืนสติ และได้ตรัสรู้ในคืนนั้นสำเร็จเป็นพระพุทธเจ้า ตรงกับวันขึ้น 8 ค่ำ เดือน 12 ตามปฏิทินจีน  ในยุคราชวงศ์หมิง (ค.ศ. 1368 ถึง ค.ศ. 1644) เล่ากันว่าจูหยวนจาง ปฐมจักรพรรดิขณะยังมีสถานะเป็นสามัญชน เป็นผู้ที่มีความเป็นอยู่แร้นแค้นมาก วันหนึ่งได้ขุดรูหนูเพื่อจับหนูกิน แต่ได้ไปพบข้าวฟ่างและธัญพืชหลายชนิด จึงนำมาต้มรวมกัน เรียกว่า ล่าปาโจว (腊八粥; แปลว่า ข้าวต้มล่าปา) ในประเทศไทยบางพื้นที่ออกเสียงคำว่า "โจว" (节) เพี้ยนเป็น "โจ๊ก" จนกลายมาเป็นโจ๊กดังในปัจจุบัน
พระราชาธิบดีนิโคลัส
พระราชาธิบดีนิโคลัส (King Nicholas) อาจหมายถึง
รางวัลปุชกาชของฟีฟ่า
รางวัลนี้เป็นเกียรติแก่แฟแร็นตส์ ปุชกาช กองหน้าของเรอัลมาดริดในช่วงปลายคริสต์ทศวรรษ 1950 และ 1960 และเป็นสมาชิกคนสำคัญของฝ่ายฮังการีที่ประสบความสำเร็จอย่างสูงในยุคเดียวกัน ปุชกาชได้รับการพิจารณาอย่างกว้างขวางจากหลายคนว่าเป็นกองหน้าที่ทรงพลังและมีผลงานมากที่สุดในฟุตบอลดิวิชัน 1 ของยุโรป และได้รับการยกย่องจากสหพันธ์ประวัติศาสตร์และสถิติฟุตบอลนานาชาติ (IFFHS) ใน ค.ศ. 1997 ในฐานะผู้ทำประตูสูงสุดในคริสต์ศตวรรษที่ 20 ปุชกาชยิงได้ 511 ประตูจาก 533 เกม และยิงให้ทีมชาติ 84 ประตูจาก 85 นัดเป็นสถิติโลกในเวลานั้น
ลำน้ำว้า
ลำน้ำว้า หรือ แม่น้ำว้า มีต้นกำเนิดมาจากเทือกเขาบริเวณพื้นที่หมู่บ้านน้ำว้า ตำบลบ่อเกลือเหนือ อำเภอบ่อเกลือ จังหวัดน่าน ไหลลัดเลาะผ่านพื้นที่ อำเภอสันติสุข อำเภอแม่จริม จนไปบรรจบกับแม่น้ำน่านที่ อำเภอเวียงสา ณ บริเวณพึ้นที่รอยต่อสามตำบลของอำเภอเวียงสา อันได้แก่ ตำบลไหล่น่าน ตำบลขึ่ง และ ตำบลกลางเวียง ชึ่งคนท้องถิ่นเรียกกันว่า "สบว้า" รวมระยะทางกว่า 300 กิโลเมตร โดยได้ไหลผ่านอุทยานแห่งชาติในจังหวัดน่าน รวม 3 แห่ง ได้แก่ อุทยานแห่งชาติขุนน่าน อุทยานแห่งชาติดอยภูคา และอุทยานแห่งชาติแม่จริม
ลำน้ำว้าแบ่งออกเป็น 3 ตอน คือ น้ำว้าตอนบน น้ำว้าตอนกลาง และน้ำว้าตอนล่าง ซึ่งนักท่องเที่ยวนิยมมาผจญภัยในรูปแบบการล่องแก่ง
อำเภอเวียงป่าเป้า
เวียงป่าเป้า  เป็นอำเภอหนึ่งของจังหวัดเชียงราย เป็นอำเภอที่อยู่ทางใต้สุดของจังหวัดเชียงราย มีพื้นที่ขนาดใหญ่ซึ่งรองจากอำเภอเมืองเชียงราย และอำเภอแม่สรวย มีลักษณะเป็นที่ราบสลับกับเทือกเขาตลอดทั้งแนว มีเทือกเขาที่สูงที่สุดของจังหวัด เป็นอันดับ 5-6 ของประเทศ เป็นอำเภอเดียวของจังหวัดที่มีต้นกำเนิดแม่น้ำไหลย้อนกลับขึ้นไปและไปรวมกับแม่กก  มีประชากรอาศัยอยู่ในพื้นที่หลายเชื้อชาติ เช่น อาข่า ม้ง ไตลื้อ ขมุ มูเซอ แม้ว เย้า  อพยพมาจากสิบสองปันนา ทางตอนใต้ของประเทศจีนปัจจุบันบางส่วน และอพยพมาจากจังหวัดเชียงใหม่
ที่ตั้งและอาณาเขต
อำเภอเวียงป่าเป้าตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับอำเภอข้างเคียง ดังนี้
ประวัติศาสตร์
อำเภอเวียงป่าเป้า เป็นเมืองเก่าแก่ อายุไม่ต่ำกว่า 200 ปี พระเจ้าอินทวิชยานนท์ พระเจ้านครเชียงใหม่ เป็นผู้ก่อตั้งโดยมอบหมายให้พญาไชยวงค์ นำราษฎรชาวเชียงใหม่ขึ้นมาถางป่าอ้อหญ้าไซ ซึ่งอยู่ห่างตัวอำเภอไปทางใต้ แล้วสร้างเมืองชื่อว่า "เมืองเฟยไฮ" และพญาไชยวงค์ (ต้นตระกูล "บุญชัยวงศ์") เป็นเจ้าเมือง
ต่อมาปี พ.ศ. 2430 พญาไชยวงค์เห็นว่าเมืองเฟยไฮเป็นที่ราบลุ่ม พอเข้าฤดูฝน น้ำจะท่วมประจำทุกปี จึงให้ราษฎรขึ้นมาถางป่าไม้ที่มีไม้เป้า (เป้าน้อย เป็นสมุนไพรชนิดหนึ่ง) ตั้งขึ้นเป็นเมืองชั่วคราว ในปี พ.ศ. 2440 พญาไชยวงค์อนิจกรรม พญาเทพณรงค์ (ต้นตระกูล "ทาอุปรงค์") ซึ่งเป็นลูกเขย ได้รับแต่งตั้งให้เป็นเจ้าเมืองป่าเป้าสืบแทน พญาเทพณรงค์ได้ใช้อิฐก่อเป็นกำแพงเมือง (ปัจจุบันจะเห็นร่องรอยบริเวณวัดป่าม่วง - วัดศรีคำเวียง) และตั้งชื่อเมืองว่า "เวียงป่าเป้า" ต่อมาพญาเทพณรงค์ อนิจกรรม พญาขันธเสมาบดี (ต้นตระกูล "ธนะชัยขันธ์") ซึ่งเป็นน้องเขย ได้รับแต่งตั้งให้ครองเมืองสืบแทน
เมืองเวียงป่าเป้าขึ้นกับอำเภอแม่พริก (บ้านแม่พริก อำเภอแม่สรวย ในปัจจุบัน) ต่อมาอำเภอแม่พริกได้ย้ายมาอยู่ริมน้ำแม่สรวย และขนานนามใหม่ว่าอำเภอแม่สรวย
อำเภอเวียงป่าเป้าเป็นอำเภอหนึ่งซึ่งอยู่ทิศใต้ของจังหวัดเชียงราย จากทั้งหมด 16 อำเภอ 2 กิ่ง อยู่ห่างจากตัวจังหวัด 90 กิโลเมตร การคมนาคมสะดวก ด้วยถนนลาดยาง ทางหลวงหมายเลข 118 ระยะทาง 180 กิโลเมตร จากจังหวัดเชียงราย – จังหวัดเชียงใหม่ และทางหลวงหมายเลข 1035 จากเขตเทศบาลแม่ขะจานไปยังอำเภอวังเหนือ ถึงจังหวัดลำปาง ยาวประมาณ 120 กม. และทางหลวงหมายเลข 1150 จากตำบลบ้านโป่งเทวีไปยังอำเภอพร้าว จังหวัดเชียงใหม่ ยาวประมาณ 53 กม.ลักษณะที่ตั้งของอำเภอเป็นที่ราบระหว่างภูเขา มีแม่น้ำไหลผ่านจากภูเขาผีปันน้ำ (ดอยนางแก้ว) เรียกน้ำแม่ลาว ไหลลงสู่น้ำแม่กก โดยผ่านอำเภอแม่สรวย อำเภอแม่ลาว อำเภอเมือง และอำเภอเวียงชัย ตามแผนที่สากลจะอยู่ประมาณ ละติจูดที่ 15 – 19 องศาเหนือ ลองติจูดที่ 99 องศาตะวันออก สูงกว่าระดับน้ำทะเล 547 เมตร พื้นที่ทั้งหมดประมาณ 1,217 ตร.กม. หรือ 765,625 ไร่ เป็นพื้นที่เพาะปลูกประมาณ 205,353 ไร่พื้นที่ป่าไม้ 560,272 ไร่
อำเภอเวียงป่าเป้า พื้นที่ส่วนใหญ่เป็นป่าและมีภูเขาล้อมรอบ มีพื้นที่ราบเป็นรูปแอ่งกระทะพอประมาณ มีความกว้าง ประมาณ 27 กม.ความยาว 41 กม.มีภูเขาผีปันน้ำอยู่ทางทิศตะวันตกและทิศใต้ เป็นต้นกำหนดของน้ำแม่ลาว, น้ำแม่ฉางข้าว, น้ำแม่ปูน, น้ำแม่โถ และน้ำแม่เจดีย์ พื้นที่ทั้งหมดอยู่ในเขตอุทยานแห่งชาติขุนแจ ซึ่งครอบคลุมพื้นที่ป่าไม้ด้านทิศตะวันตก และป่าสงวนแห่งชาติแม่ปูนน้อย อยู่ทางทิศตะวันออก มีพื้นที่ประมาณ 560,271 ไร่ แหล่งแร่ธาตุต่าง ๆ เช่น แร่ดีบุก (cassiterite) แร่ชีไลต์ (scheelite) บริเวณดอยหมอก เป็นแหล่งแร่ซีไลท์ที่มีปริมาณสำรองมากที่สุดในประเทศไทย ไม่ต่ำกว่า 30,000 เมตริกตัน แต่บริษัทผู้สัมปทานขาด งบประมาณในการเจาะขุด ส่วนแร่ดินขาว (kaolinite) พบที่ตำบลบ้านโป่งเทวี ปัจจุบันได้มีบริษัท เบญจอุตสาหกรรมมาตั้งโรงงานซึ่งทำเป็นเมืองหาบ ดินขาวใช้ทำอิฐก่อสร้าง เครื่องปั้นดินเผา, กระเบื้องเคลือบ และได้ส่งเป็นวัตถุดิบไปยังโรงงานกระเบื้องเซรามิก ที่อำเภอเมือง จังหวัดลำปาง
อำเภอเวียงป่าเป้าได้รับการตั้งเป็นเขตการปกครองครั้งแรกเมื่อ ปี พ.ศ. 2430 ในปี พ.ศ. 2475 ขุนบวรอุทัยวัช ซึ่งดำรงตำแหน่ง นายอำเภอเวียงป่าเป้าได้ทำการก่อสร้าง พอสร้างได้เพียงครึ่งหนึ่ง ขุนบวรอุทัยธวัชก็ประสบอุบัติเหตุตกม้าถึงแกชีวิต ขุนพิพิธสุขอำนวย นายอำเภอคนต่อมา ได้ดำเนินการก่อสร้างต่อ การก่อสร้างเสร็จสมบูรณ์ในสมัยขุนสมจิตสมบัติศิริ ตัวอาคารเป็นลักษณะทรงยุโรปผสมรัตนโกสิน ซึ่งเป็นอาคารตึกก่ออิฐถือปูน เป็นสถาปัตยกรรมที่หาดูได้ยากยิ่ง
การเสนอโครงการจัดตั้งกิ่งอำเภอ
มีการเสนอให้แยกตำบลแม่เจดีย์ ตำบลแม่เจดีย์ใหม่ และตำบลเวียงกาหลง ออกจากอำเภอเวียงป่าเป้าในปี พ.ศ. 2539 เพื่อตั้งเป็น กิ่งอำเภอแม่ขะจาน อำเภอเวียงป่าเป้า เนื่องจากแม่ขะจานไกลจากตัวเมืองเวียงป่าเป้าแต่มีความเจริญและประชากรเริ่มหนาแน่นกว่า อย่างไรก็ตาม ชื่อกิ่งอำเภอแม่ขะจานยังปรากฏตามเว็บไซต์ต่าง ๆ อย่างไม่เป็นทางการอาจสร้างความสับสนกับผู้อ่านได้
ลักษณะภูมิอากาศ
สภาพภูมิอากาศของอำเภอเวียงป่าเป้า แบ่งเป็น 3 ฤดู
การปกครองส่วนภูมิภาค
อำเภอเวียงป่าเป้าแบ่งเขตการปกครองย่อยออกเป็น 7 ตำบล 92 หมู่บ้าน ได้แก่
การปกครองส่วนท้องถิ่น
ท้องที่อำเภอเวียงป่าเป้าประกอบด้วยองค์กรปกครองส่วนท้องถิ่น 9 แห่ง ได้แก่
สังคมวัฒนธรรม
ประชากรส่วนมากเป็นชาวพื้นเมือง ที่อพยพมาจาก จังหวัดลำปาง จังหวัดเชียงใหม่ (ไทยวน) จังหวัดลำพูน (ไทยอง) ประมาณร้อยละ 75 นอกนั้นเป็น ชาวเขา เช่น ปกากะญอ(กะเหรี่ยง) ม้ง เย้า อาข่า มูเซอดำ ลีซอ ศาสนาที่นับถือกันคือ ศาสนาพุทธ รองลงมาเป็นคริสต์นิกายโรมันคาทอลิก และโปแตสแตนต์ ประเพณีที่สำคัญทางพุทธศาสนาก็คือ ประเพณีตานก๋วยสลาก ปอยหลวง สรงน้ำพระธาตุต่าง ๆ จะมีขึ้นในวันเพ็ญเดือน 6 ส่วนประเพณีท้องถิ่นจะมีก่อนวันเพ็ญเดือน 7 ประมาณ 1-2 วัน เช่น การลงผีมด ( เป็นการเข้าทรงของเทวาอารักษ์ประจำหมู่บ้าน) การฟ้อนผีเม็ง ( เป็นการเข้าทรงของเทวาอารักษ์ที่อาศัยอยู่สถานที่ศักดิ์สิทธิ์ ) การไหว้ผีปู่ย่า ( ผีบรรพบุรุษ ) ส่วนวัฒนธรรมในการดำรงชีพ เช่น การกิน การอยู่อาศัย มีลักษณะคล้ายคลึงกันทั่วไปในภาคเหนือล้านนา
เศรษฐกิจ
อาชีพราษฎรส่วนใหญ่ ทำการเกษตรกรรม มีพื้นที่นาประมาณ 39,347 ไร่ ที่ไร่ ประมาณ 28,500 ไร่ พืชเศรษฐกิจที่สำคัญได้แก่ ข้าวเหนียวและข้าวเจ้ามีเพียงเล็กน้อย แต่จะมี โรงสีข้างอยู่จำนวนมากบริเวณบ้านหม้อ ตำบลป่างิ้ว ส่วนมากจะรับจ้างสีข้าวส่งที่จังหวัดเชียงใหม่ โรงงานผสมปูนซีเมนต์สำเร็จรูปและผสมยางแอสฟั้นส์ กับหินละเอียด ตั้งอยู่เขตตำบลเวียงกาหลง มีการใช้น้ำมันเตาในการเผายางแอสฟั้นส์(ยางมะตอย)ในการทำยางผสมแอสฟั้นส์ติก เพื่อใช้ในการก่อสร้างถนน ส่วนพืชไร่ที่สำคัญ คือ ขิง จะมีโรงงานดองขิง บริษัท ชวี่ เฉวียน ฟูดส์ จำกัด ตั้งอยู่บริเวณตำบล เวียงกาหลง ซึ่งได้ส่งออกไปยังประเทศญี่ปุ่น ทำรายได้ให้แก่ราษฎรปีละประมาณ 100 ล้านบาท โรงงานดองผักกาดดอง ตั้งอยู่ด้านทิศเหนือของอำเภอ ส่วนพืชชนิดอื่น เช่น กะหล่ำปีจะปลูกมากบนที่ราบสูงโดยเฉพาะชาวเขาได้ทำการปลูกจำนวนมาก ซึ่งเป็นสาเหตุของการทำไร่เลื่อนลอย ถางและเผาป่า ใบชาเมี่ยงก็ปลูกกันมากบริเวณหุบเขาผีปันน้ำ เพราะอากาศเย็นตลอดปี มีจำหน่ายในตลาดบ้านแม่ขะจาน โดยเฉพาะใบชาตราแม่ค้าที่ขึ้นชื่อด้านรสชาติ อาชีพการเพาะเห็ดเป็นอาชีพอีกอาชีพหนึ่งที่ทำรายได้ให้เกษตรกรกลุ่มหนึ่ง ไม่ว่าจะเป็นเห็ดฟาง ( จะเริ่มทำการ เพาะเห็ด ประมาณเดือน กุมภาพันธ์ – ตุลาคม ) เห็ดแชมปิยอง ( ระเริ่มทำการเพาะเห็ดประมาณเดือน ตุลาคม – กุมภาพันธ์ เพราะเห็ดชนิดนี้ชอบอากาศเย็นในการออกผลผลิต ) ส่วนเห็ดที่สามารถทำการเพาะได้ตลอดปี คือ เห็ดหอม เห็ดนางฟ้า นางรม เห็ด แต่ก็มีการเพาะเห็ดเป๋าฮื้อเหมือนกัน แต่มีไม่มาก สำหรับตลาดที่รับซื้อที่สำคัญคือ โครงการหลวงดอยคำ อำเภอฝาง บริษัทส่งออกเห็ดแปรรูป นิคมอุตสาหกรรมจังหวัดลำพูนโรงงาน UFC จังหวัดลำปาง และส่งขายปลีกให้แก่แม่ค้าภายในอำเภอเพื่อจำหน่ายแก่ประชาชนทั่วไป